पिछड़े वर्ग के 5 या अधिक ऐसे विद्यार्थी जो तहसील, जिला या संभाग मुख्यालयों में अध्ययन करते हैं तथा उन्हें छात्रावास की सुविधा नहीं मिल पाती है, को छात्रावास योजना का लाभ दिया जाता है। पिछले वर्ष 147 छात्रगृह संचालित कर कुल 738 विद्यार्थियों को आवासीय सुविधा दी गई है। दिल्ली स्थित उच्च शिक्षा संस्थाओं में प्रवेश लेने वाले पिछड़े वर्ग के 50 विद्यार्थियों को आवासीय सुविधा उपलब्ध कराई जाती है। इस वित्त वर्ष में एक करोड़ 80 हजार का प्रावधान किया गया है।